
ŠAKIŲ RAJONO SAVIVALDYBĖS ADMINISTRACIJOS
ŽVIRGŽDAIČIŲ SENIŪNIJA


2018-ŲJŲ METŲ VEIKLOS PLANAS

	Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

	Žvirgždaičių seniūnijos misija – savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų vykdymą, apibendrinti seniūnijos gyventojų pastabas ir pasiūlymus ir siekti juos įgyvendinti.

STRATEGINIAI TIKSLAI

Šakių rajono savivaldybės administracijos Žvirgždaičių seniūnijos iškelti tikslai yra:
· šiuolaikiškos susisiekimo sistemos plėtra;
· socialinių paslaugų prieinamumo ir pasirinkimo užtikrinimas;
· socialinių paslaugų aprėpties didinimas;
· inovatyvi, pažangi žemės ūkio veikla, tausojanti aplinką bei sveikatą;
· darnaus išteklių naudojimo skatinimas;
· švietimo kokybės gerinimas;
· efektyvaus viešojo valdymo sistemos sukūrimas.

STRATEGINIUS TIKSLUS ĮGYVENDINANTYS UŽDAVINIAI

Šakių rajono savivaldybės administracijos Žvirgždaičių seniūnijos uždaviniai yra:
· modernizuoti ir plėtoti savivaldybės vietinės reikšmės kelius, gatves, ir kitas susisiekimo komunikacijas;
· teikti bendrąsias paslaugas;
· socialinio darbo seniūnijoje tobulinimas, socialinio darbuotojo statuso visuomenėje gerinimas;
· teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo (-si) ir ugdymo (-si) aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas.

     STRATEGINĮ (-IUS) TIKSLĄ (-US) ĮGYVENDINANČIOS PROGRAMOS PRIEMONĖS

Šakių rajono savivaldybės administracijos Žvirgždaičių seniūnija, vykdydama savo veiklą, prisideda prie Šakių rajono savivaldybės strateginio 2018-2020 metų veiklos plano šių programų  įgyvendinimo:
1. Mokymosi visą gyvenimą, jaunimo ir sporto programa (kodas 01);
2.   Regioninės plėtros ir bendruomeninių iniciatyvų programa (kodas 04);
3.   Kultūros ir turizmo plėtros programa (kodas 06);
4.   Valdymo programa (kodas 07);
      5.   Ūkio plėtros programa (kodas 12);
      6.   Socialinės ir sveikatos apsaugos programa (kodas 13).  

VEIKLOS APŽVALGA PAGAL SENIŪNIJOS METINĮ VEIKLOS PLANĄ

          Žvirgždaičių seniūnijos pagrindiniai tikslai yra šiuolaikiškos susisiekimo sistemos plėtra, socialinių paslaugų prieinamumo ir pasirinkimo užtikrinimas, socialinių paslaugų aprėpties didinimas, inovatyvi, pažangi žemės ūkio veikla, tausojanti aplinką bei sveikatą, darnaus išteklių naudojimo skatinimas, švietimo kokybės gerinimas, efektyvaus viešojo valdymo sistemos sukūrimas ir administracinės naštos mažinimo priemonės. Įgyvendinant Žvirgždaičių seniūnijos 2018 metų veiklos plane iškeltus tikslus seniūnija rūpinsis vietinės reikšmės kelių būkle, taip pat bus suteikiama reikalinga socialinė pagalba, bus tvarkomos ir prižiūrimos viešojo naudojimo teritorijos, organizuojama kapinių priežiūra. Suteikiama informacija žemės ūkio subjektams. Seniūnijos gyventojams bus išduodamos įvairios pažymos, leidimai laidoti ir kiti reikalingi dokumentai, vykdomos gyventojų deklaravimo funkcijos, atliekami įstatymų nustatyta tvarka notariniai veiksmai. Taip pat nustatyta tvarka seniūnija teiks valstybės ir savivaldybės institucijoms statistines žinias ir ataskaitas. Seniūnijoje 2018 m. sausio 1 d. duomenimis gyveno apie 630 gyventojų. 
	2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Žvirgždaičių seniūnijoje patvirtintos dvi seniūnaitijos: Janukiškių ir Žvirgždaičių.

DUOMENYS APIE SENIŪNIJĄ

	1.
	Seniūnijos plotas
	ha
	5644

	2.
	Bendras kelių ir gatvių ilgis
	km
	34,68

	3.
	Gatvių skaičius
	sk.
	11

	4.
	Valomų gatvių ir šaligatvių plotas 
	ha
	14,2

	5.
	Tvarkomų kapinių skaičius
	sk.
	2

	6.
	Kapinių teritorijų plotas
	ha
	1,06

	7.
	Lankytinų vietų seniūnijoje skaičius
	sk.
	3

	8.
	Eksploatuojamų šviestuvų skaičius
	sk.
	59

	9.
	Seniūnijos prižiūrimų želdinių plotas
	ha
	9

	10.
	Socialiai remtinų rizikos šeimų skaičius
	vnt.
	2



PLANUOJAMI ŽVIRGŽDAIČIŲ SENIŪNIJOS 2018 METŲ VEIKLOS PLANO REZULTATAI

Įgyvendinant Žvirgždaičių seniūnijos 2018 metų veiklos planą siekiama prisidėti prie Šakių rajono savivaldybės strateginiame 2018-2024 metų plėtros plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas zanavykų kraštas;

Žvirgždaičių seniūnija įgyvendina: 
· Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio priemonę „Objektų priežiūros vykdymas“. Įgyvendinant šią priemonę bus lyginami, žvyruojami seniūnijos keliai, planuojama prižiūrėti apie 30 km seniūnijai priskirtų kelių ir gatvių, atliekami kelio duobių užtaisymo darbai. Sniego valymas seniūnijos teritorijoje esančių kelių ir gyvenviečių gatvių bus atliekamas pagal poreikį. Planuojama išasfaltuoti Žvirgždaičių miestelyje esančią Stadiono gatvę.
· Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ tikslo „Socialinių paslaugų prieinamumo ir pasirinkimo užtikrinimas“ seniūnijos  uždavinio  priemonę „Darbo su rizikos šeimomis organizavimas“. Įgyvendinant šią priemonę bus mokamas darbo užmokestis ir socialinis draudimas socialinei darbuotojai darbui su rizikos šeimomis (2 šeimos). 
· Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ seniūnijos tikslo „Socialinių paslaugų aprėpties didinimas“ ir uždavinio priemonę „Darbo su socialiai remtinomis šeimomis organizavimas“. Įgyvendinant šią priemonę bus mokamas darbo užmokestis ir socialinis draudimas socialinio darbo organizatorei išlaikyti. Bus skiriamos lėšos transporto išlaidoms, socialiai remtinų šeimų, taip pat rizikos šeimų, turinčių negalią gyventojų lankymui. Asmenims, kurie atlieka visuomenei naudingą veiklą darbo priemonėms nupirkti. Planuojama, kad visuomenei naudingiems darbams bus pasitelkta apie 30 seniūnijos gyventojų, kurie atliks įvairius aplinkos tvarkymo darbus. Vienkartinių socialinių pašalpų skyrimui. Vienkartinių pašalpų skyrimu bus siekiama pasirūpinti šeimomis ir asmenimis, kurie nukentėjo nuo stichinės nelaimės (gaisro, audros, liūties ir pan.), ligos atvejais (sunkios operacijos, traumos, onkologijos ligos) ir kitais ekstremalios (socialinės) situacijos atvejais.
· Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Inovatyvi, pažangi žemės ūkio veikla, tausojanti aplinką bei sveikatą“ seniūnijos uždavinio priemonę „Ūkinių subjektų konsultavimas pasėlių deklaravimo, žemės ūkio ir kaimo valdos įregistravimo, išmokų už pieną ir ūkinius gyvūnus ir kitais klausimais“. Įgyvendinant šią priemonę bus skirtos išlaidos transportui ir kanceliarinėms prekėms, seniūnijos žemės ūkio specialistui išlaikyti. Iš viso bus aptarnaujama apie 200 ūkių.
· Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Darnaus išteklių naudojimo skatinimas“ seniūnijos uždavinio priemonę „Aplinkotvarkos darbų vykdymas seniūnijoje“. Įgyvendinat priemonę seniūnijos teritorijoje bus atliekami viešųjų erdvių, šaligatvių, gatvių priežiūros darbai. Želdinių plotai bus prižiūrimi ir tvarkomi pagal poreikį. Miestelio kapinių, kitų saugomų bei turinčių išliekamąją vertę objektų tvarkymo pagalbiniai darbai, teritorijos aplink visuomeninius pastatus priežiūra, šaligatvių ir gatvių pakraščių priežiūra. Planuojama miestelio kapinėse nupjauti 2 medžius. Bus apšviečiamos miestelio ir gyvenviečių gatvės, keičiamos perdegusios lempos, taip pat planuojama pakeisti 5 gatvių šviestuvus į ekonomiškesnius. Mokamas darbo užmokestis ir socialinis draudimas aplinkos išlaikymo darbuotojams (4  asmenys). 
· Šakių rajono savivaldybės strateginio 2018-2020 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio priemonę „Socialinės paramos programos mokiniams vykdymas“. Įgyvendinant šią priemonę bus skiriamos lėšos mokinio reikmėms įsigyti, pagal pateiktas pažymas. Planuojamos išmokos 4 mokiniams. 
· Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ tikslo „Efektyvaus viešojo valdymo sistemos sukūrimas“ seniūnijos uždavinio priemonių „Savivaldybės veiklos pagrindinių funkcijų vykdymas“ ir „Administracinės naštos mažinimo priemonės“. Įgyvendinant priemonę „Savivaldybės veiklos pagrindinių funkcijų vykdymas“ planuojamos išlaidos ryšių ir komunalinių paslaugų įsigijimui, transporto išlaikymui, kanceliarinėms prekėms ir išlaidos seniūnijos patalpų išlaikymui. Įgyvendinant „Administracinės naštos mažinimo priemones“ bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis, įstaigos veiklos klausimais (300). Išduodami laidojimo leidimai (6). Taip pat leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams (10). Nuolat bus vykdomos gyvenamosios vietos deklaravimo funkcijos: faktinę gyvenamąją vietą pavirtinančių pažymų išdavimas, priimami prašymai, dėl deklaravimo duomenų taisymo, keitimo ir naikinimo, atitinkamų sprendimų priėmimas, gyvenamosios vietos neturinčių asmenų apskaita (180). Pagal poreikį atliekami notariniai veiksmai: tvirtinami įgaliojimai, parašų tikrumas, kopijų tvirtinimas, sudaromi testamentai (60).

Žvirgždaičių seniūnijos funkcijos:
· neviršydama savo įgaliojimų, seniūnijos teritorijoje organizuoja ir kontroliuoja savivaldybės institucijų sprendimų įgyvendinimą arba pati juos įgyvendina;
· dalyvauja rengiant ir įgyvendinant gyventojų užimtumo programas seniūnijos aptarnaujamoje teritorijoje;
· prireikus įvertina atskirų šeimų (asmenų) gyvenimo sąlygas bei poreikius ir pateikia savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvauja kuriant ir įgyvendinant informacinės visuomenės plėtros programas;
· organizuoja visuomenei naudingus darbus;
· organizuoja ir (arba) kontroliuoja savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuoja socialinės paramos teikimą ir pašalpų mokėjimą;
· tvarko priskirtus registrus ir nustatyta tvarka teikia duomenis;
· archyvinių dokumentų tvarkymas laiku;
· tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą.
· išduodami laidojimo leidimai, saugotinų medžių ir krūmų kirtimo, persodinimo ar kitokio pašalinimo, genėjimo darbams ir kiti leidimai;
· atliekami notariniai veiksmai, rašomi testamentai;
· išduodamos pažymos juridiniams faktams patvirtinti ir kiti reikalingi dokumentai;
· žemės ūkio subjektams suteikiama informacija, vykdomas kiaulių deklaravimas.

         Įgyvendinant  programose numatytus tikslus, seniūnijos darbuotojai kartu su seniūnijos teritorijos gyvenamųjų vietovių atstovais-seniūnaičiais, aktyviai dalyvaus savivaldybės institucijose ir savivaldybės teritorijoje veikiančiose valstybinėse įstaigose rengiant sprendimus bei vykdant jų įgyvendinimą.
          Įgyvendinant šį planą bei tikslus ir uždavinius bus užtikrinamas priskirtos teritorijos visuomenės viešųjų poreikių ir interesų tenkinimas ir seniūnijos funkcijų vykdymas. Seniūnija įsipareigoja savalaikiai planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos ataskaitoje seniūnijos gyventojams ir administracijos direktoriui.


Seniūnas                                                                                                    Algimantas Baubonis

